2021. gada 24. augustā Noteikumi Nr. 572

Rīgā (prot. Nr. 57 15. §)

**Valsts robežsardzes maksas pakalpojuma cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Valsts robežsardzes sniegtā maksas pakalpojuma cenrādi (turpmāk – cenrādis).

2. Valsts robežsardze sniedz maksas pakalpojumu "Dokumentu tehniskā ekspertīze" (turpmāk – pakalpojums), kura cena ir 34,85 *euro* par vienu stundu. Saskaņā ar Pievienotās vērtības nodokļa likuma 3. panta astoto daļu pakalpojumam pievienotās vērtības nodokli nepiemēro.

3. Pakalpojumam piemēro 10 % atlaidi, ja pakalpojumu saņem šādas personu grupas, uzrādot attiecīgo statusu apliecinošu dokumentu:

3.1. augstskolu pilna laika studenti;

3.2. daudzbērnu ģimenes;

3.3. pensionāri;

3.4. personas ar I vai II grupas invaliditāti.

4. Valsts robežsardze cenrādi nepiemēro, veicot ekspertīzes:

4.1. kriminālprocesā, ja ekspertīzi nosaka procesa virzītājs;

4.2. administratīvā pārkāpuma procesā, ja ekspertīzi nosaka amatpersona, kura veic administratīvā pārkāpuma procesu;

4.3. administratīvajā procesā, ja ekspertīzi nosaka tiesa.

5. Atzīt par spēku zaudējušiem Ministru kabineta 2013. gada 13. augusta noteikumus Nr. 560 "Valsts robežsardzes maksas pakalpojumu cenrādis" (Latvijas Vēstnesis, 2013, 159. nr.; 2014, 150. nr.).

Ministru prezidents A. K. Kariņš

Iekšlietu ministre M. Golubeva